9. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1020 της 1 Οκτ./25 Νοεμ. 1958 Περί καθορισμού από 1 Οκτ. 1958 του βασικού μηνιαίου μισθού και λοιπών επιδομάτων των τακτικών δημοσίων εν γένει υπαλλήλων και των Στρατιωτικών. Άρθρ.2.-5.Το υπό της υπ’ αριθ. 2387 του 1955 πράξεως ημών ως αύτη συνεπληρώθη προβλεπόμενον κοινωνικόν επίδομα εκ δραχ. 200 καταβάλλεται εις τους τακτικούς δημοσίους πολιτικούς υπαλλήλους και εις τους στρατιωτικούς τους κεκτημένους μισθόν μέχρι και 9ου βαθμού και το εκ δραχ. 80 εις τους κεκτημένους μισθόν μέχρι και 8ου βαθμού. Από της δημοσιεύσεως της παρούσης το κοινωνικόν επίδομα αναγνωρίζεται μόνον δια την συντήρησιν των μελών της ιδίας του υπαλλήλου ή στρατιωτικού οικογενείας και ουχί δια την συντήρησιν των μελών της πατρικής αυτού οικογενείας. Οι μέχρι της δημοσιεύσεως της παρούσης τυχόντες κοινωνικού επιδόματος δια την συντήρησιν των μελών της πατρικής αυτών οικογενείας εξακολουθούσι λαμβάνοντες τούτο. Δια τας λοιπάς διατάξεις βλ. τόμ. 2Α σελ. 384,06. 